Document ID: 31993R2718

NEUVOSTON ASETUS (ETY) N:o 2718/93,
annettu 28 päivänä syyskuuta 1993,
Euroopan talousyhteisön ja Seychellien tasavallan välisessä Seychellien edustalla harjoitettavaa kalastusta koskevassa sopimuksessa määrättyjä kalastusoikeuksia ja taloudellista korvausta ajanjaksolle 18 päivästä tammikuuta 1993 17 päivään tammikuuta 1996 koskevan pöytäkirjan tekemisestä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (),
sekä katsoo, että
sopimuspuolet ovat, Euroopan talousyhteisön ja Seychellien tasavallan Brysselissä 28 päivänä lokakuuta 1987 allekirjoittaman Seychellien edustalla harjoitettavaa kalastusta koskevan sopimuksen mukaisesti neuvotelleet määrittääkseen sopimukseen mainittuun sopimukseen liitetyn pöytäkirjan soveltamisajan päättyessä tehtävät muutokset,
näiden neuvottelujen seurauksena on parafoitu 14 päivänä tammikuuta 1993 uusi pöytäkirja, jossa vahvistetaan mainitussa sopimuksessa määrätyt kalastusmahdollisuudet ja taloudellinen korvaus ajanjaksolle 18 päivästä tammikuuta 1993 17 päivään tammikuuta 1996, ja
tämän pöytäkirjan hyväksyminen on yhteisön etujen mukaista,
ON ANTANUT TÄMÄN ASETUKSEN:
1 artikla
Hyväksytään yhteisön nimissä pöytäkirja, jossa vahvistetaan ajanjaksolle 18 päivästä tammikuuta 1993 17 päivään tammikuuta 1996 Euroopan talousyhteisön ja Seychellien tasavallan välisessä Seychellien edustalla tapahtuvaa kalastusta koskevassa sopimuksessa määrätyt kalastusmahdollisuudet ja taloudellinen korvaus.
Pöytäkirjan teksti on tämän asetuksen liitteenä.
2 artikla
Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä syyskuuta 1993.

Labels: 18
5
6